rejauldu/bengali-wikipedia huggingface dataset:
পূজা সিং (জন্ম: ২১শে ফেব্রুয়ারী ২০০৭) একজন ভারতীয় ক্রীড়াবিদ। তিনি হাই জাম্প ইভেন্টে প্রতিদ্বন্দ্বিতা করেন। ২০২২ সালে চীনের হাংচৌতে অনুষ্ঠিত এশিয়ান গেমসের হাই জাম্প ইভেন্টের জন্য ভারতীয় অ্যাথলেটিক্স দলে তাঁর নাম ছিল। তিনি স্বদেশী রুবিনা যাদবের সাথে এশিয়ান গেমসে মহিলাদের হাই জাম্প ইভেন্টের ফাইনালে পৌঁছেছিলেন এবং ষষ্ঠ স্থান অর্জন করেছিলেন। রুবিনা নবম স্থান অর্জন করেছিলেন।   প্রারম্ভিক জীবন  পূজা সিং হরিয়ানার বোস্তি গ্রামের বাসিন্দা। তাঁর বাবা হংসরাজ একজন নির্মাণ শ্রমিক। প্রশিক্ষক বলওয়ান সিং যোগব্যায়াম সেশন চলাকালীন পূজাকে দেখতে পান। পূজার যোগব্যায়ামের ভঙ্গি এবং চক্রাসন ও ধনুরাসন (দুটি যোগব্যায়াম) করা দেখে বলওয়ান সিং মুগ্ধ হন এবং তাঁকে প্রশিক্ষণ দেওয়ার কথা ভাবেন। তিনি পূজাকে উচ্চ লম্ফের ক্রীড়াবিদ হিসেবে প্রশিক্ষণ দিতে শুরু করেন।   আন্তর্জাতিক প্রতিযোগিতা   প্রতিনিধিত্ব ২০২৩এশিয়ান অনূর্ধ্ব-১৮ চ্যাম্পিয়নশিপতাসখন্দ, উজবেকিস্তান১মউচ্চ লাফ১.৭৭ মিএশিয়ান অনূর্ধ্ব-২০ চ্যাম্পিয়নশিপইয়েচিওন, দক্ষিণ কোরিয়া২য়উচ্চ লাফ১.৮২ মিএশিয়ান চ্যাম্পিয়নশিপব্যাংকক, থাইল্যান্ড৭মউচ্চ লাফ১.৭৫ মিএশিয়ান গেমসহাংচৌ, চীন৬ষ্ঠউচ্চ লাফ১.৮০ মি   মরশুমি সেরা  বছর তারিখ স্থান কর্মক্ষমতা মন্তব্য ২০২২ ১৫ নভেম্বর গুয়াহাটি, ভারত ১.৭৬ মি ২০২৩ ৬ জুন ইয়েচিওন, দক্ষিণ কোরিয়া ১.৮২ মি ২০২৪ ২৯ আগস্ট লিমা, পেরু ১.৮৩ মি    কর্মজীবন    ২০২৩: তিনি ইয়েচিওনে অনুষ্ঠিত ২০তম এশিয়ান অনূর্ধ্ব-২০ অ্যাথলেটিক্স চ্যাম্পিয়নশিপে রৌপ্য পদক জিতেছিলেন।  ২০২৩: তাসখন্দে যুব এশিয়ান চ্যাম্পিয়নশিপে স্বর্ণ জিতেছেন।  ২০২৩: জুলাই মাসে, তিনি ব্যাংককের সুপাচলাসাই জাতীয় স্টেডিয়ামে এশিয়ান অ্যাথলেটিক্স চ্যাম্পিয়নশিপে অংশ নেন।  ২০২৩: তিনি ত্রিনিদাদ ও টোবাগোতে অনুষ্ঠিত যুব কমনওয়েলথ গেমসে ব্রোঞ্জ জিতেছিলেন।   তথ্যসূত্র    বহিঃসংযোগ        বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:ফতেহাবাদ জেলার ব্যক্তি বিষয়শ্রেণী:হরিয়ানার নারী ক্রীড়াবিদ বিষয়শ্রেণী:হরিয়ানার মল্লক্রীড়াবিদ বিষয়শ্রেণী:ভারতীয় নারী উচ্চ লম্ফবিদ বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি
মুসকান সুমিকা একজন বাংলাদেশী কস্টিউম ডিজাইনার। তিনি পদ্ম পাতার জল (২০১৮) চলচ্চিত্রের জন্য সেরা পোশাক ডিজাইনের জন্য বাংলাদেশ জাতীয় চলচ্চিত্র পুরস্কার জিতেছেন। Dhaka Tribune : Bangladesh National Film Awards 2015 announced   চলচ্চিত্রের তালিকা   পদ্ম পাতার জল - ২০১৫  রাজনীতি - ২০১৭   পুরস্কার ও সম্মাননা   বছর  পুরস্কার  বিভাগ  চলচ্চিত্র    ফলাফল  ২০১৬  জাতীয় চলচ্চিত্র পুরস্কার শ্রেষ্ঠ কস্টিউম ডিজাইনার  পদ্ম পাতার জল    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী পোশাক পরিকল্পনাকারী
ইগর থিয়াগো নাসিমেন্তো রদ্রিগেস'' (জন্ম: ২৬ জুন ২০০১), যিনি ইগর থিয়াগো বা শুধু থিয়াগো নামে পরিচিত, একজন ব্রাজিলিয়ান পেশাদার ফুটবলার যিনি প্রিমিয়ার লিগ ক্লাব ব্রেন্টফোর্ডের হয়ে একজন ফরোয়ার্ড হিসেবে খেলেন।   জীবনের প্রথমার্ধ  রাজধানী ব্রাসিলিয়ার কাছে একটি ছোট শহর গামায় জন্মগ্রহণকারী থিয়াগো ১৩ বছর বয়সে তার বাবাকে হারান। তার মা মারিয়া ডিভা রাস্তা পরিচ্ছন্নতার কাজ করতেন। থিয়াগো তাকে সাহায্য করার জন্য নির্মাণ শ্রমিক হিসেবে ইট বহনের কাজ, মেলায় বিভিন্ন কাজ এবং লিফলেট বিতরণের মতো কাজ করতেন।  তিনি ফুটবলে ক্যারিয়ার গড়ার কথা ভাবেননি, কিন্তু গ্রেমিও অক্সিডেন্টালে খেলা শুরু করেন। সেখানে তার ভাই ইতিমধ্যেই একজন খেলোয়াড় ছিলেন। তিনি ফুটসাল খেলা শুরু করেন এবং পারানার অভ্যন্তরীণ এলাকার ভেরে-এর অনূর্ধ্ব-১৭ দলে যোগদানের আগে বেশ কয়েকটি দলে ট্রায়াল করেন। পরে তিনি ক্রুজেইরোর একাডেমিতে যোগদান করেন।   ক্লাব ক্যারিয়ার    ব্রেন্টফোর্ড  ১৪ ফেব্রুয়ারী ২০২৪ তারিখে, ব্রেন্টফোর্ড থিয়াগোর সাথে পাঁচ বছরের চুক্তি স্বাক্ষরের ঘোষণা দেয়, যা ১ জুলাই ২০২৪ থেকে কার্যকর হয়। ক্লাব চুক্তির মূল্য প্রকাশ করেনি, তবে এটি ক্লাবের রেকর্ড £৩০ মিলিয়নের কাছাকাছি বলে জানা গেছে।  ২০ জুলাই ২০২৪ তারিখে, থিয়াগো ব্রেন্টফোর্ডে প্রাক-মৌসুম প্রীতি ম্যাচে তার অভিষেকের সময় হাঁটুতে আঘাত পেয়ে দল থেকে ছিটকে পড়েন। তবে, ২৩ নভেম্বর ২০২৪ তারিখে, থিয়াগো ব্রেন্টফোর্ডের হয়ে এভারটনের বিপক্ষে প্রথমবারের মতো মাঠে নামেন, যখন তিনি ৭২তম মিনিটে ইয়োনে উইসার স্থলাভিষিক্ত হন।   আন্তর্জাতিক ক্যারিয়ার  ব্রাজিলে জন্মগ্রহণকারী থিয়াগো ২০২৩ সালে বুলগেরিয়ান পাসপোর্ট পান, যার ফলে তিনি ব্রাজিল এবং বুলগেরিয়া উভয়ের হয়ে খেলার জন্য যোগ্য হন ২০২৪ সালের জানুয়ারিতে তিনি ব্রাজিল অনূর্ধ্ব-২৩ দলের জন্য ডাক পান। কিন্তু তিনি এ সুযোগ প্রত্যাখ্যান করে বলেছিলেন যে আন্তর্জাতিক পর্যায়ে ব্রাজিলের প্রতিনিধিত্ব করা তার স্বপ্ন।   সম্মাননা    বুলগেরিয়ান ফার্স্ট লিগ : ২০২১–২২, ২০২২–২৩  বুলগেরিয়ান কাপ : ২০২২–২৩  বুলগেরিয়ান সুপারকাপ : ২০২২  বেলজিয়ান প্রো লিগ : ২০২৩–২৪স্বতন্ত্র'''   উয়েফা ইউরোপা কনফারেন্স লিগের মৌসুমের সেরা তরুণ খেলোয়াড় : ২০২৩–২৪   তথ্যসূত্র   বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রেন্টফোর্ড ফুটবল ক্লাবের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt) বিষয়শ্রেণী:ফুটবল ক্লাব লুদোগোরেৎস রাজগ্রাদের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
:সংবাদপত্র ও সাময়িকী  :সংসদীয় কমিটি  :সখের হাঁড়ি  :সচিবালয়  :সচিবালয় নির্দেশাবলি  :সঞ্চয়ন ক্ষিতিজ  :সঞ্জয় মহাভারত  :সড়ক পরিবহণ  :সত্যনারায়ণ  :সত্যনারায়ণের পাঁচালি  :সত্যপীরের ভিটা, পাহাড়পুর  :সফটওয়্যার, বাংলা  :সমবায় আন্দোলন  :সমবায় ব্যাংকিং  :সয়াবিন  :সরকার, অক্ষয়চন্দ্র  :সরকার, কবিয়াল বিজয়কৃষ্ণ  :সরদার, বেগম আয়েশা  :সরিষাবাড়ী উপজেলা  :সর্বদলীয় ছাত্র সংগ্রাম পরিষদ  :সর্বভারতীয় ছাত্র ফেডারেশন  :সহজিয়া  :সাঁথিয়া উপজেলা  :সাইয়্যিদ  :সাইয়্যিদ নিয়ামতুল্লাহ  :সাটুরিয়া উপজেলা  :সাতকানিয়া উপজেলা  :সাতগাছিয়া মসজিদ  :সাতভায়লা  :সাপুড়ে  :সাময়িকী  :সামাজিক বনায়ন  :সামাদ, লায়লা  :সামাদ, সৈয়দ আব্দুস  :সাম্প্রদায়িক রোয়েদাদ  :সাম্প্রদায়িক সম্পর্ক  :সাম্প্রদায়িকতা  :সায়েম, বিচারপতি আবু সাদাত মোহাম্মদ  :সায়ের  :সারিয়াকান্দি উপজেলা  :সার্ফেস ওয়াটার মডেলিং সেন্টার  :সিংড়া উপজেলা  :সিয়ার-উল-মুতাখ্খেরীন  :সিলেট কৃষি বিশ্ববিদ্যালয়  :সিলেট কেন্দ্রীয় মুসলিম সাহিত্য সংসদ  :সিলেট সরকারী আলিয়া মাদ্রাসা  :সীতাপাহাড় ভূতাত্ত্বিক গঠন  :সুনামগঞ্জ সরকারি জুবিলী উচ্চ বিদ্যালয়  :সুপ্রিম জুডিশিয়াল কমিশন  :সুরমা থিয়েটার  :সুলায়মান কররানী  :সুসাং পাহাড়  :সুহ্রাওয়ার্দিয়া তরিকা  :সেখশুভোদয়া  :সেন, বিনয়চন্দ্র  :সেন, রায়বাহাদুর জলধর  :সেন, রায়বাহাদুর দীনেশচন্দ্র  :সেন্ট ফ্রান্সিস জেভিয়ার্স গ্রিন হ্যারাল্ড ইন্টান্যাশনাল স্কুল  :সেন্ট্রাল ন্যাশনাল মোহামেডান অ্যাসোসিয়েশন  :সেভেন সয়েল ট্র্যাক্ট  :সেরনিয়াবাত, আবদুর রব  :সৈয়দ, আবদুল মান্নান  :সৈয়দ আহমদ খান  :সৈয়দ মর্তুজা  :সৈয়দ সুলতান  :সৈয়দ হামজা  :সৈয়দপুর উপজেলা  :সৈয়দা খাতুন, আখতার মহল  :সোনাইমুড়ি উপজেলা  :সোনারঙ জোড় মন্দির  :সোয়াচ অব নো গ্রাউন্ড  :সোয়াম্প বা জলময় নিম্নভূমি  :সোয়ারিঘাট  :সোরিয়াসিস  :সোহরাওয়ার্দী, আবদুল্লাহ আল-মামুন  :সোহরাওয়ার্দী, ওবায়দুল্লাহ আল ওবায়দী  :সোহরাওয়ার্দী উদ্যান  :সোহ্রাওয়ার্দী, শাহেদ  :সোহ্রাওয়ার্দী, হোসেন শহীদ  :স্টার থিয়েটার১  :স্টার থিয়েটার২  :স্টুয়ার্ট, চার্লস  :স্টেডিয়াম  :স্তন্যপায়ী  :স্থানীয় পর্যায়ে পরিকল্পনা  :স্থানীয় সরকার  :স্থাবর সম্পত্তি বিনিময়  :স্নায়ুতন্ত্রের বৈকল্য  :স্বায়ত্তশাসিত সংস্থা  :স্বাস্থ্যবিষয়ক রূপরেখা  :স্যাটেলাইট বিদ্যালয়
ওলোং চা এক ধরনের পাণীয়। 'ওলোং' কথাটির অর্থ হচ্ছে কালো ড্রাগন, ঐ কারণে ওলোঙের আরেকটা নাম কালোনাগ চা। এতে চা এর পাতার অক্সিডেশন বা ফার্মেন্টেশনের উপর চা এর রং বা গন্ধ পরিবর্তন হয়। পুরোপুরি ফারমেন্ট ও অক্সিডাইজড করা হয় ব্লাক টি । গ্রীন টি একেবারেই ফারমেন্ট করা হয় না কিন্ত এই কালো ড্রাগন কে মাঝামাঝি অক্সোডাইজ বা ফার্মেন্ট করা হয়। এতে চা পাতার ফার্মেন্টেশন এর রং পরিবর্তনের আগেই বন্ধ করে দেয়া হয়। আর তাই গ্রিন টি এর চাইতে কড়া স্বাদ থাকে কিন্তু ব্লাক টি এর চাইতে কম ক্যাফেইন থাকে। মূলত চা টি মেদ কমাতে সাহায্য করে।   তথ্যসূত্র   বিষয়শ্রেণী:চায়ের প্রকারভেদ বিষয়শ্রেণী:চীনা চা বিষয়শ্রেণী:এশীয় রন্ধনশৈলী
এম অহিদুজ্জামান একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের (আইইআর) শিক্ষা প্রশাসন বিভাগের অধ্যাপক। তিনি নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) চতুর্থ উপাচার্য ছিলেন।   শিক্ষা  তিনি ঢাকা বিশ্ববিদ্যালয়ের (ঢাবি) আইন বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি ঢাবির শিক্ষা ও গবেষণা ইনস্টিটিউট থেকে দ্বিতীয় স্নাতকোত্তর এবং যুক্তরাজ্যের নটিংহাম বিশ্ববিদ্যালয় থেকে শিক্ষায় পিএইচডি ডিগ্রি অর্জন করেন।   কর্মজীবন  অহিদুজ্জামান ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের শিক্ষা প্রশাসন বিভাগে দীর্ঘকাল অধ্যাপনা করেছেন। তিনি ঢাকা বিশ্বাবিদ্যালয় শিক্ষক সমিতির সাধারণ সম্পাদকসহ বিভিন্ন গুরুত্বপূর্ণ দায়িত্ব পালন করেন। ছাত্রজীবনে তিনি ঢাকা বিশ্ববিদ্যালয়ের কেন্দ্রীয় ছাত্র সংসদের (ডাকসু) সম্পাদক নির্বাচিত হন।  এম অহিদুজ্জামান ২০১৫ থেকে ২০১৯ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) চতুর্থ উপাচার্য হিসেবে দায়িত্ব পালন করেন।   আরও দেখুন   ঢাকা বিশ্ববিদ্যালয়  নোয়াখালী বিজ্ঞান ও প্রযুক্তি বিশ্ববিদ্যালয়   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নোয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য
thumb|একটি লাজুক তরুণীl লাজুকতা () (diffidence বা অসস্তিবোধ নামেও পরিচিত) হল  ভীতি, স্বাচ্ছন্দ্যবোধের বা সহজতার অভাবের একটি অনুভূতি, বিশেষ করে তখন যখন কোন ব্যক্তি অন্য ব্যক্তির সন্নিকটে অবস্থান করে। এটি সাধারণত নতুন পরিবেশে অথবা অপরিচিত লোকের সামনে হয়ে থাকে। লাজুকতা সেসব লোকেদের একটি বৈশিষ্ট্য হতে পারে যাদের আত্মমর্যাদার অভাব রয়েছে। লাজুকতার অধিকতর প্রবল রূপ হল সামাজিক অস্থিরতা বা সামাজিক ভীতি।  লজ্জার প্রাথমিক সংজ্ঞাগত বৈশিষ্ট্য হল লোকে কি ভাববে এ সম্পর্কিত প্রবল কল্পিত ভয়। ফলস্বরূপ ব্যক্তিটি যা বলতে বা করতে চায় তা ভয়ে করতে পারে না। পাছে সে কোনো নেতিবাচক প্রতিক্রিয়া, ব্যঙ্গ, সমালোচনা না হয় অথবা প্রত্যাখ্যাত না হয়। এ কারণে, অনেক সময় লাজুক ব্যক্তি এর পরিবর্তে সামাজিক পরিস্থিতি এড়িয়ে চলাকেই সহজ হিসেবে বেছে নেয়।  লাজুকতার অন্যতম প্রতিকার হল সামাজিক দক্ষতার উন্নয়ন। বিদ্যালয় এবং অভিভাবকরা মনে মনে বাচ্চাদের সক্রিয় সামাজিক যোগাযোগে পূর্ণ পারঙ্গম বলে মনে করে থাকেন। লেখাপড়ার তুলনায় সামাজিক দক্ষতা প্রশিক্ষণকে তেমন কোনো গুরুত্বই দেয়া হয় না, এর ফলে লাজুক শিশু শ্রেণীকক্ষের কার্যক্রমে অংশগ্রহণ এবং সহপাঠীদের সাথে ভাব বিনিময়ের ক্ষমতা উন্নত করার সুযোগ পায় না। শিক্ষকেরা সামাজিক দক্ষতাসমূহের নমুনা তৈরি করতে পারেন এবং অপেক্ষাকৃত কম কড়াভাবে এবং ভয় না দেখিয়ে তাদের প্রশ্ন ধরতে পারেন যেন তারা ক্লাসে সহজভাবে কথা বলতে পারে এবং অন্যান্য বাচ্চাদের সাথে বন্ধুত্ব গড়তে পারে।  কারণসমূহ  লক্ষণ  আরও দেখুন  অনুভূতি  আনন্দ  ভীতি  সুখ  হতাশা  তথ্যসূত্র  বহিঃসংযোগ     Lynn Henderson and Philip Zimbardo: "Shyness".  Entry in Encyclopedia of Mental Health, Academic Press, San Diego, CA  (in press)  Liebowitz Social Anxiety Scale (LSAS-SR)+  SHY United - Information and support site with articles and community forums / chat room for shy people experience shyness and social anxiety   Shyness and Social Phobia - information from mental health charity The Royal College of Psychiatrists  Social Anxiety Anonymous / Social Phobics Anonymous - International network of 12 Step support groups for people suffering from shyness problems and/or social anxiety disorder/social phobia  বিষয়শ্রেণী:সামাজিক মনোবিজ্ঞান বিষয়শ্রেণী:আবেগ বিষয়শ্রেণী:আন্তঃব্যক্তিক সম্পর্ক
ব্যবহার   {{Infobox banknote | denomination        = dollar | country             = Room 47 | value               = 10 | unit                = $ | width_mm            =  | height_mm           =  | weight_g            =  | security_features   =  | paper_type          =  | years_of_printing   =  | nature_of_rarity    =  | estimated_value     = <!-- for rare banknotes --> | obverse             = <!-- image --> | obverse_design      =  | obverse_designer    =  | obverse_design_date =  | reverse             = <!-- image --> | reverse_design      =  | reverse_designer    =  | reverse_design_date =  }}
হের্মান অটো টেওডোর পাউল () (৭ই আগস্ট, ১৮৪৬, মাগদিবুর্গ — ২৯শে ডিসেম্বর, ১৯২১, মিউনিখ) একজন জার্মান ভাষাবিজ্ঞানী ও অভিধানকার। তিনি ব্রাইসগাউয়ের ফ্রাইবুর্গ বিশ্ববিদ্যালয়ের জার্মান ভাষা ও সাহিত্যের অধ্যাপক ছিলেন। তিনি একজন নব্যব্যাকরণবিদ ভাষাবিজ্ঞানীও ছিলেন। thumb|হের্মান পাউল   জীবনী  তিনি বার্লিন এবং লাইপজিগে পড়াশোনা করেছেন এবং ১৮৭৪ সালে ফ্রেইবুর্গ বিশ্ববিদ্যালয়ে জার্মান ভাষা ও সাহিত্যের অধ্যাপক হন। ১৮৯৩ সালে তিনি মিউনিখ বিশ্ববিদ্যালয়ে জার্মান ভাষাতত্ত্বের অধ্যাপক নিযুক্ত হন।  তিনি একজন বিশিষ্ট নিওগ্রামারিয়ান ছিলেন।   তথ্যসূত্র    বহিঃসংযোগ   হের্মান পাউলের প্রধান গ্রন্থ Prinzipien der Sprachgeschichte (ভাষার ইতিহাসের মূলনীতিসমূহ)-এর অংশবিশেষের ফরাসি অনুবাদ  বিষয়শ্রেণী:জার্মান ভাষাবিজ্ঞানী বিষয়শ্রেণী:১৮৪৬-এ জন্ম বিষয়শ্রেণী:১৯২১-এ মৃত্যু বিষয়শ্রেণী:জার্মান অভিধানকার বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
টপ গান () () এটি ১৯৮৬ সালের একটি হলিউড চলচ্চিত্র। এটি পরিচালনা করেছেন টনি স্কট, প্রযোজনা করেছেন ডন সিম্পসন ও জেরি ব্রুকহেইমার ভাবানুষঙ্গ প্যারামাউন্ট পিকচার্স কোম্পানীর সঙ্গে। চিত্রনাট্য ও লেখক জিম ক্যাশ এবং জ্যাক এপস (জুনিয়র)।  চলচ্চিত্রটিতে অভিনয় করেছেন টম ক্রুজ, কেলি ম্যাকগিলিস, ভ্যাল কিলমার, এন্থনি এডওয়ার্ডস, টম স্কেরিত, মাইকেল আইরনসাইড, মেগ রায়ান, রিক রোসভিচ, হুইপ হাবলি ও জেমস টলকন।   কাহিনী সংক্ষেপ   শ্রেষ্ঠাংশে   টম ক্রুজ - লেফটেনেন্ট ক্যাপ্টেন পিট "ম্যাভরিক" মিচেল  কেলি ম্যাকগিলিস - শার্লট "চার্লি" ব্ল্যাকউড  ভ্যাল কিলমার - লেফটেনেন্ট টম "আইসম্যান" কাজানস্কি  এন্থনি এডওয়ার্ডস - লেফটেনেন্ট জুনিয়র গ্রেড নিক "গুজ" ব্র্যাডশো  টম স্কেরিত - কমান্ডার মাইক "ভাইপার" মেটকাফ  মাইকেল আইরনসাইড - লেফটেনেন্ট কমান্ডার রিক "জেস্টার" হিদারলি  মেগ রায়ান - ক্যারল ব্র্যাডশো, লেফটেনেন্ট জুনিয়র গ্রেড নিক "গুজ" ব্র্যাডশোএর স্ত্রী।  রিক রোসভিচ - লেফটেনেন্ট জুনিয়র গ্রেড রন "স্লাইডার" কার্নার  হুইপ হাবলি - লেফটেনেন্ট রিক "হলিউড" কাজিন  জেমস টলকন - কমান্ডার টম "স্টিংগার" জার্ডিয়ান  সঙ্গীত  আরোও দেখুন    তথ্যসূত্র    বহিঃসংযোগ            বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৮৬-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র‎ বিষয়শ্রেণী:১৯৮০-এর দশকের রোমাঞ্চকর চলচ্চিত্র বিষয়শ্রেণী:টনি স্কট পরিচালিত চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:ত্রিমাত্রিক পুনর্মুক্তি বিষয়শ্রেণী:গ্যাংস্টার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন রোমাঞ্চকর চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:২০১৩-এর ত্রিমাত্রিক চলচ্চিত্র বিষয়শ্রেণী:মার্কিন মারপিটধর্মী চলচ্চিত্র বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের মার্কিন চলচ্চিত্র বিষয়শ্রেণী:স্যান ডিয়েগোর পটভূমিতে চলচ্চিত্র
শিবসা শুশক অভয়ারণ্য বাংলাদেশের খুলনা জেলায় সুন্দরবন এলাকার শিবসা নদীতে অবস্থিত একটি ঘোষিত শুশক অভয়ারণ্য। ২০২০ সালের ৪ মার্চ পরিবেশ, বন ও জলবায়ু পরিবর্তন মন্ত্রণালয় এটি আনুষ্ঠানিকভাবে বন্যপ্রাণী (সংরক্ষণ ও নিরাপত্তা) আইন, ২০১২ এর আওতায় সংরক্ষিত এলাকা হিসেবে ঘোষণা করে। অভয়ারণ্যের মূল উদ্দেশ্য হলো গাঙ্গেয় শুশুক এবং ইরাবতী শুশক প্রজাতির সংরক্ষণ ও প্রজনন নিরাপত্তা নিশ্চিত করা।   অবস্থান ও আয়তন  অভয়ারণ্যটি খুলনা জেলার দাকোপ ও পাইকগাছা উপজেলার মধ্যে অবস্থিত শিবসা নদীর একটি অংশে। এর আয়তন প্রায় ২,১৫৫ হেক্টর (২১.৫৫ বর্গকিলোমিটার)। শিবসা নদী সুন্দরবনের পূর্বাংশে অবস্থিত এবং স্থানীয় মৎস্য ও জলজ জীববৈচিত্র্যের জন্য একটি গুরুত্বপূর্ণ আবাসস্থল।   ইতিহাস  বাংলাদেশে নদী ও উপকূলীয় জলজ স্তন্যপায়ীর সংখ্যা ক্রমহ্রাস পাওয়ায় সরকার ২০১২ সালের বন্যপ্রাণী আইন অনুযায়ী বিশেষ জলজ অভয়ারণ্য ঘোষণার উদ্যোগ নেয়। ২০২০ সালে একযোগে নয়টি নদী ও মোহনায় শুশক অভয়ারণ্য ঘোষণা করা হয়, যার মধ্যে শিবসা অন্যতম। ঘোষণার আগে বন অধিদপ্তর ও ইউএনডিপি-এর যৌথ জরিপে দেখা যায়, শিবসা নদীতে গাঙ্গেয় শুশুকের ঘনত্ব তুলনামূলক বেশি।   জীববৈচিত্র্য  অভয়ারণ্যে প্রধানত দুটি প্রজাতির মিঠাপানির ও উপকূলীয় শুশক দেখা যায়—  গাঙ্গেয় শুশুক (, Platanista gangetica gangetica)  ইরাবতী শুশক (, Orcaella brevirostris) এছাড়া নদীতে বিভিন্ন প্রজাতির মাছ, কাঁকড়া, চিংড়ি এবং পাখির উপস্থিতি রয়েছে, যা স্থানীয় জীববৈচিত্র্যের ভারসাম্য রক্ষায় গুরুত্বপূর্ণ ভূমিকা রাখে।   সংরক্ষণ ও চ্যালেঞ্জ  বাংলাদেশ বন অধিদপ্তর অভয়ারণ্য এলাকায় শুশক সংরক্ষণ দল  গঠন করেছে। এই দলগুলো স্থানীয় জেলেদের সচেতনতা বৃদ্ধি, অবৈধ জাল (বিশেষ করে গিলনেট) ব্যবহার বন্ধ এবং আহত শুশক উদ্ধারকাজে সহায়তা করে। অভয়ারণ্যে নৌযান চলাচলের গতিসীমা নিয়ন্ত্রণ ও দূষণ রোধে নির্দেশনা জারি রয়েছে।   চ্যালেঞ্জ  শিবসা শুশক অভয়ারণ্যের প্রধান চ্যালেঞ্জগুলোর মধ্যে রয়েছে—  অতিরিক্ত নৌযান চলাচল ও শব্দ দূষণ  অবৈধ মাছ ধরার জাল ও পদ্ধতি ব্যবহার  জলদূষণ ও শিল্পবর্জ্য নিঃসরণ  জলবায়ু পরিবর্তনের ফলে লবণাক্ততা বৃদ্ধি  সংরক্ষণ বিশেষজ্ঞদের মতে, টেকসই ব্যবস্থাপনা ও স্থানীয় জনগণের সম্পৃক্ততা ছাড়া দীর্ঘমেয়াদি সাফল্য অর্জন কঠিন।   আরও দেখুন   পানখালী শুশক অভয়ারণ্য  ভদ্রা শুশক অভয়ারণ্য  সুন্দরবন   তথ্যসূত্র    বহিঃসংযোগ   বিষয়শ্রেণী:বাংলাদেশের বন্যপ্রাণী অভয়ারণ্য বিষয়শ্রেণী:বাংলাদেশের সংরক্ষিত এলাকা
ফেডারেল হল নিউ ইয়র্ক সিটির ম্যানহাটনের আর্থিক জেলার ২৬ ওয়াল স্ট্রিটে একটি ঐতিহাসিক ভবন। নামটি স্থানের দুটি কাঠামোকে নির্দেশ করে: একটি ফেডারেল শৈলী ভবন ১৭০৩ সালে সম্পন্ন হয়েছিল, এবং বর্তমান গ্রীক পুনরুজ্জীবন-শৈলী ভবন ১৮৪২ সালে সম্পন্ন হয়েছিল। যদিও শুধুমাত্র প্রথম ভবনটিকে আনুষ্ঠানিকভাবে "ফেডারেল হল" বলা হত, বর্তমান কাঠামোটি ন্যাশনাল পার্ক সার্ভিস কর্তৃক ফেডারেল হল ন্যাশনাল মেমোরিয়াল নামে একটি জাতীয় স্মৃতিসৌধ হিসাবে  পরিচালিত হয়।  মূল ভবনটি নিউইয়র্কের প্রথম সিটি হল হিসেবে কাজ করেছিল। এটি সেই স্থান, যেখানে ঔপনিবেশিক স্ট্যাম্প অ্যাক্ট কংগ্রেস রাজা তৃতীয় জর্জের নিকট ব্রিটেনের বাসিন্দাদের মতো একই অধিকারের দাবি ও "প্রতিনিধিত্ব ছাড়াই করের" প্রতিবাদ করে তাদের বার্তা খসড়া করার জন্য বৈঠক করেছিল। আমেরিকান বিপ্লবের পর, ভবনটি  ১৭৮৫ সালে কনফেডারেশনের কংগ্রেসের জন্য মিটিং স্থান হিসাবে কাজ করেছিল, যা কনফেডারেশনের প্রবন্ধের অধীনে দেশের প্রথম কেন্দ্রীয় সরকার ছিল। মার্কিন যুক্তরাষ্ট্রের ফেডারেল সরকার ১৭৮৯ সালে প্রতিষ্ঠার সাথে সাথে, এটির নামকরণ করা হয় ফেডারেল হল, কারণ এটি ১ম কংগ্রেসের আয়োজন করেছিল এবং সেই জায়গা যেখানে জর্জ ওয়াশিংটন দেশের প্রথম রাষ্ট্রপতি হিসাবে শপথ গ্রহণ করেছিলেন। এটি ১৮১২ সালে ভেঙে ফেলা হয়েছিল।  বর্তমান কাঠামোটি নিউ ইয়র্ক সিটিতে গ্রীক পুনরুজ্জীবন স্থাপত্যের সেরা জীবিত উদাহরণগুলির মধ্যে একটি, নিউ ইয়র্ক বন্দরের জন্য মার্কিন শুল্কভবন হিসাবে নির্মিত হয়েছিল। পরে এটি একটি উপ-কোষাগার ভবন হিসেবে কাজ করে। বর্তমান জাতীয় স্মৃতিসৌধটি পূর্ববর্তী কাঠামোতে ঘটে যাওয়া ঐতিহাসিক ঘটনাগুলোকে স্মরণ করে। ভবনটিকে ১৯৬৫ সালে নিউ ইয়র্ক সিটি ল্যান্ডমার্কস সংরক্ষণ কমিশন দ্বারা একটি শহর ল্যান্ডমার্ক হিসাবে মনোনীত করা হয়েছিল এবং ন্যাশনাল রেজিস্টার অব হিস্টোরিক প্লেসেসে (এনআরএইচপি) ১৯৬৬ সালে  যুক্ত করা হয়েছিল। এটি ২০০৭ সালে একটি এনআরপিএইচ জেলা হিসাবে তৈরি ওয়াল স্ট্রিট ঐতিহাসিক জেলাতেও একটি অবদানকারী সম্পত্তি।  তথ্যসূত্র  বিষয়শ্রেণী:১৭০০-এ নিউ ইয়র্কে প্রতিষ্ঠিত বিষয়শ্রেণী:নিউ ইয়র্ক শহরের ইতিহাস জাদুঘর বিষয়শ্রেণী:নিউ ইয়র্ক শহরের ইতিহাস বিষয়শ্রেণী:মার্কিন যুক্তরাষ্ট্রের জাতীয় স্মৃতিস্তম্ভ
বিগ বস তেলুগু ৯ (এছাড়াও বিগ বস তেলুগু: রণরঙ্গম নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের নবম মৌসুম। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৫ সালের ৭ই সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম জিওহটস্টারে সম্প্রচারিত হচ্ছে। ভারতীয় অভিনেতা আক্কিনেনি নাগার্জুনা পূর্ববর্তী মৌসুমের মতো এই মৌসুমেও উপস্থাপনা করছেন।  বিন্যাস বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা   স্থান  বাসিন্দা  পেশা      অবস্থা  ১  ভরণী শঙ্কর  অভিনেতা  দিন ১    ২  জবরদস্ত এমানুয়েল  কৌতুকাভিনেতা  দিন ১    ৩  ফ্লোরা সাইনি  অভিনেত্রী  দিন ১    ৪  হরিতা হরিষ  উদ্যোক্তা  দিন ১    ৫  কল্যাণ পডোলা  সেনা সদস্য  দিন ১    ৬  মর্যাদা মনিষ  উদ্যোক্তা  দিন ১    ৭  ডিমন পবন  কন্টেন্ট নির্মাতা  দিন ১    ৮  প্রিয়া শেট্টি  ডাক্তার  দিন ১    ৯  রামু রাথোড়  সঙ্গীতজ্ঞ  দিন ১    ১০  ঋতু চৌধুরী  অভিনেত্রী  দিন ১    ১১  সঞ্জনা গলরানী  অভিনেত্রী  দিন ১    ১২  শ্রষ্ঠী বর্মা  নৃত্য পরিচালক  দিন ১    ১৩  সৃজা দাম্মু  কন্টেন্ট নির্মাতা  দিন ১    ১৪  সুমন শেট্টি  কৌতুকাভিনেতা  দিন ১    ১৫  তনুজা পুত্তস্বামী  অভিনেত্রী  দিন ১     তথ্যসূত্র  বহিঃসংযোগ     বিষয়শ্রেণী:বিগ বস তেলুগুর মৌসুম বিষয়শ্রেণী:২০২৫-এ ভারতীয় টেলিভিশন মৌসুম বিষয়শ্রেণী:স্টার মার মৌলিক অনুষ্ঠান
thumb ৱ বা অন্তঃস্থ ব (অসমীয়া নাম: ওয় বা ওয় "ব") হলো অসমীয়া বর্ণমালার ২৯তম অক্ষর। বর্ণটির উচ্চারণ ফুসফুস থেকে আগত বায়ু ঠোঁট ও দন্তমূলের মাঝে ঘষা লেগে মাধ্যমে বাধাপ্ৰাপ্ত হয়; এক্ষেত্রে স্বরতন্ত্র সঞ্চালিত হতেও পারে বা নাও হতে পারে।xobdo.org তে ৱ্যঞ্জন বৰ্ণ (অসমীয়া) এর অনুসন্ধান ফলাফল আন্তর্জাতিক ধ্বনিমূলক বর্ণমালায় বর্ণটির উচ্চারণের মান  তথা ঘোষ ওষ্ঠ্য-পশ্চাত্তালব্য নৈকট্যধ্বনি। বাংলায় এর হুবহু উচ্চারণ পাওয়া যায় ওয়্ বা কিছু ক্ষেত্রে উয়্ দ্বিবর্ণের মাধ্যমেউইকিপিডিয়া:বাংলা ভাষায় অসমীয়া শব্দের প্রতিবর্ণীকরণ হতে প্রাপ্ত, তবে সংস্কৃত ব্যাকরণ অনুসারে ৱ বর্ণটি প্রথাগত নিয়মে বাংলায় ব বর্ণে প্রতিবর্ণী হয়ে যায়।  অসমীয়া স্বরবর্ণের সঙ্গে যুক্ত হলে স্বরবৰ্ণ'ৱ' এর সঙ্গে যুক্ত হলেঅৱ আ ৱাইৱিঈৱীউৱ‌ু/ৱুঊৱ‌ূ/ৱূঋৱৃএৱেঐৱৈওৱোঔৱৌ  'ৱ' যুক্ত শব্দ  কৱচ ()  কাৱেৰী ()  কেৱল ()  প্রৱাহ ()   গুৱাহাটী ()   গোৱালপাৰা () ইত্যাদি।   আরও দেখুন   অসমীয়া র (ৰ), অসমীয়া ভাষার 'র'  তথ্যসূত্র   বিষয়শ্রেণী:অসমীয়া ভাষা
অচ্যুত লহকর (; ) অসমের ভ্রাম্যমাণ থিয়েটারের জনক রুপে বিখ্যাত । পরিভ্রমী নাট্যদল যেমন যাত্রা, অপেরা ইত্যাদি থেকে পৃথক ভ্রাম্যমাণ থিয়েটার সৃষ্টি করা ছাড়াও তিনি দিপাবলী নামক একটি আলোচনা পত্রিকা সম্পাদনা ও প্রকাশ করেছিলেন। তিনি চলচ্চিত্র ও নাটক রচনা করা ছাড়াও থিয়েটারের বিভিন্ন কৌশল আবিষ্কার করেছিলেন। অতুল চন্দ্র হাজরিকা পুরস্কার দ্বারা সম্মানিত অচ্যুত লহকরকে মঞ্চ প্রভাকর নামেও জানা যায়।   শৈশব ও শিক্ষা  ১৯৩১ সনের জুলাই মাসের ৯জুন তারিখে অসমের পাঠশালার নিকটবর্তী বাগণা নামক স্থানে অচ্যুত লহকর জন্মগ্রহণ করেন। তাঁর পিতার নাম গৌরীকান্ত লহকর ও মাতার নাম কান্তিপ্রীয়া লহকর। তিনি পাঠশালা মজলীয়া বিদ্যালয় থেকে প্রাথমিক শিক্ষা গ্রহণ করেন ও ১৯৪৯ সনে বজালী হাইস্কুল( বর্তমান বজালী উচ্চতর মাধ্যমিক বিদ্যালয়) থেকে প্রবেশিকা পরীক্ষায় উত্তীর্ণ হন। সেই সময়ে তাঁর পিতৃবিয়োগ হয় ফলে ঘরের সকল দায়িত্ব তাঁকে বহন করিতে হয়।তিনি কলকাতার সেন্ট পল কলেজের বাণিজ্য শাখায় নামভর্তি করেন। কিন্তু তিনি অধ্যয়ন অসমাপ্ত করে পাঠশালায় ফিরে আসেন ও বজালী মহাবিদ্যালয় থেকে প্রাইভেট আই.এ পাশ করেন । তিনি পুনরায় কলকাতায় বি.এ অধ্যয়ন করার জন্য যান। কলকাতায় অধ্যয়নরত সময়ে তিনি অনুবাদের কাজ করে পারিশ্রমিক উপার্জন করেন। তিনি আব্রাহাম লিংকন ও গণতন্ত্র নামক গ্রন্থ অনুবাদ করেছিলেন। বি.এ অধ্যয়ন অসমাপ্ত করে তিনি পুনরায় গৃহে ফিরে আসেন ও তাঁর ভাতৃর দ্বারা প্রতিষ্ঠিত নটরাজ অপেরাকে নতুন রুপ দেওয়ার প্রয়াস করেন। এই প্রয়াসের ফলে ১৯৬৩ সনে ভ্রাম্যমাণ থিয়েটার নটরাজের জন্ম হয়।   নটরাজ থিয়েটারের জন্ম  নটরাজ থিয়েটার হচ্ছে অসমের প্রথম ভ্রাম্যমাণ থিয়েটার। বরপেটা জেলার পাঠশালা নগরে ১৯৬৩ সনে এই নাট্যদলটি গঢ়ে উঠেছিল। ১৯৫৯ সনে পাঠশালায় সদানন্দ লহকরে গঠন করা নটরাজ অপেরার যাত্রাদলকে নিয়ে অচ্যুত লহকর নটরাজ থিয়েটার গঠন করেন। কিশোর কুমার কলিতা (লেখক), কিশোর কুমার কলিতা আরু ড° রনজিৎ ডেকা (সম্পাদক), পাঠশালা, আনন্দরাম বরুৱা একাডেমী প্রকাশন, পাঠশালা, পৃষ্ঠা ১৫৯ -র পরা উল্লেখিত , ডিচেম্বর, ২০১১।  তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৬-এ মৃত্যু বিষয়শ্রেণী:বড়পেটা জেলার ব্যক্তি বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:অসমীয়া ভাষার নাট্যকার
খাচরোড () ভারতের মধ্য প্রদেশ রাজ্যের উজ্জয়নী জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮৫ মিটার (১৫৯১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খাচরোড শহরের জনসংখ্যা হল ২৯,৮৯৭ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে খাচরোড এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:উজ্জয়িনী জেলার শহর ও নগর